SCHLÖZER, August Ludwig
(Gaggstedt, Németország, 1735. 07. 05. − Göttingen, Németország, 1809. 09. 09.)

Történész. A tizennyolcadik század második felének nagy hatású, rendkívüli felkészültségű német történettudósa, a göttingeni egyetem professzora. A források alapos ismerete alapján mélyed el Kelet- (de főképp Észak-) Európa történetében. Szaktudását a cári udvar is igénybe veszi. A nemzetközi és a magyarországi finnugrisztikára is jó hatást gyakorol meggyőző tudásával, realizmusával, józanságával. Gyarmathi Sámuel érdeklődését is ő fordítja helyes irányba, az ő hatására válik finnugristává, a finnugor nyelvtudomány egyik alapművének szerzőjévé. 

Fontosabb munkáiból:
•	Allgemeine nordische Geschichte I–II. Halle

Irodalom:
•	Farkas, J.: Schlözer und die finnisch-ugrische Geschichte, Sprach- und Volkskunde. Ural-Altaische Jahrbücher 24(1952): 1–22. p.
•	Kosáry D.: Művelődés a XVIII. századi Magyarországon. Budapest, 1980. 518. pp.